CELEX: 32017R0705
Language: da
Date: 2017-04-19 00:00:00
Title: Kommissionens gennemførelsesforordning (EU) 2017/705 af 19. april 2017 om ændring af bilag I til Rådets forordning (EØF) nr. 2658/87 om told- og statistiknomenklaturen og Den Fælles Toldtarif

20.4.2017   
            
            
               DA
            
            
               Den Europæiske Unions Tidende
            
            
               L 104/6
            
         KOMMISSIONENS GENNEMFØRELSESFORORDNING (EU) 2017/705
   af 19. april 2017
   om ændring af bilag I til Rådets forordning (EØF) nr. 2658/87 om told- og statistiknomenklaturen og Den Fælles Toldtarif
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra b) og e), og
   ud fra følgende betragtninger:
   
               (1)
            
            
               Ved forordning (EØF) nr. 2658/87 blev der fastlagt en varenomenklatur, i det følgende benævnt den »kombinerede nomenklatur« eller »KN«, der er gengivet i bilag I til samme forordning.
            
         
               (2)
            
            
               Den nuværende ordlyd af KN-kode 1905 90 60 omtaler tilsætning af sødemidler, hvilket giver anledning til tvivl om, hvorvidt denne KN-kode er dækkende, og ikke er præcist nok til at give mulighed for tarifering på basis af laboratorieanalyser. Ordene »med tilsætning af« bør udgå, da det er umuligt at fastslå, om sukkerindholdet er naturligt, og varen derfor skal tariferes under KN-kode 1905 90 90, eller der er blevet tilsat sukker, og varen derfor skal tariferes under KN-kode 1905 90 60. Formuleringen »sødemidler« er for vag, da den dækker alle naturlige og kunstige stoffer, der har en sød smag, uden at angive nogen grænseværdi for varens indhold af sødemidler. Dette kunne føre til anvendelsen af forskellige mindstegrænser eller til manglende objektivitet i forbindelse med påvisning af varers indhold af sødemidler.
            
         
               (3)
            
            
               Der blev foretaget en statistisk analyse for så vidt angår KN-kode 1905 90 60 og 1905 90 90 for at vurdere de toldbeløb, der under hver af disse KN-koder er blevet opkrævet på importen af produkter med et indhold af sakkarose, invertsukker eller isoglukose på mindre end 5 vægtprocent. Den statistiske analyse viste, at et betydeligt antal importerede varer, der var blevet tariferet under KN-kode 1905 90 60, skulle have været tariferet under KN-kode 1905 90 90 eller omvendt med hensyn til kriteriet »sødemidler«. Derfor bør ordlyden af KN-kode 1905 90 60 ændres for at indføre et klart kriterium, så det er muligt at skelne mellem de to varegrupper. Vægtprocenten af sakkarose, invertsukker eller isoglukose udgør et mere objektivt kriterium og er derfor nemmere at anvende i forbindelse med laboratorieanalyser.
            
         
               (4)
            
            
               Da KN også er en statistisk nomenklatur, er det nødvendigt at ændre på syvende og ottende ciffer i de pågældende KN-koder på samme tidspunkt som KN-kodernes dækning, således at de statistiske data kan håndteres ordentligt efter ændringen.
            
         
               (5)
            
            
               Da bilag I til forordning (EØF) nr. 2658/87 i overensstemmelse med samme forordnings artikel 12 skal erstattes med virkning fra den 1. januar 2018, bør disse nye KN-koder først finde anvendelse fra den 1. januar 2018.
            
         
               (6)
            
            
               Forordning (EØF) nr. 2658/87 bør derfor ændres.
            
         
               (7)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   I kapitel 19 i del II i den kombinerede nomenklatur, som findes i bilag I til forordning (EØF) nr. 2658/87, foretages følgende ændringer:
   
               a)
            
            
               Rækkerne med KN-kode 1905 90 60 og 1905 90 90 udgår, og
            
         
               b)
            
            
               følgende rækker indsættes:
               
                           »1905 90 70 
                        
                        
                           Med indhold af sakkarose, invertsukker eller isoglukose på 5 vægtprocent eller derover
                        
                        
                           9 + EA MAX
                           24,2 + AD S/Z (2)
                           
                        
                        
                           —
                        
                     
                           1905 90 80 
                        
                        
                           I andre tilfælde
                        
                        
                           9 + EA MAX
                           20,7 + AD F/M (2)
                           
                        
                        
                           —
                        
                     
         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den finder anvendelse fra den 1. januar 2018.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. april 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EFT L 256 af 7.9.1987, s. 1.
   
      (2)  Se bilag 1.«